***ZAPISNIK***

3. redovite sjednice Akademijskog vijeća u akad. god. 2014./2015. Akademije dramske umjetnosti održane 18.12.2014. u 8,00 sati u sobi 202.

**Prisutni:** doc. Aćimović, prof. Baletić, asis. Bajc, asis. Bijelić, asis. Blagović, pred. Brčić, prof. Brezovec, prof. Bukvić, doc. Crnojević Carić, doc. Devlahović, prof. Fruk, prof. Gamulin, doc. Govedić, doc. Jeličić, asis. Jušić, prof. Kaštelan, doc. Kovač Carić, doc. Lacko, prof. Legati, doc. Linta, prof. Lukić, asis. Maksić Japindžić, prof. Matišić, prof. Medvešek, asis. Modrić, prof. Miošić, prof. Novak, prof. Ostojić, doc. Pavković, prof. Perković, doc. Petković, asis. Petković Liker, prof. Petlevski, asis. Petrović, prof. Popović, prof. Pristaš, prof. Puhovski, prof. Rališ, prof. Sršen, doc. Šesnić, prof. Ševo, doc. Škaričić, doc. Švaić, prof. Terešak, prof. Tomić, prof. Vasari, prof. Vojković, viši asis. Vrban Zrinski, doc. Vrhovnik, Agata Juniku, znan. Novak, Goran Pavlić, znan. nov., Jasna Žmak, znan. novak,

**Studentski zbor:** Ana Sikavica, Ana Vučak

**Odsutni:** doc. Dević, doc. Dolenčić, prof. Ilijić, doc. Jelčić, doc. Jurić, doc. Orhel, prof. Sviličić, prof. Trbuljak, asis. Vovk, doc. Vukmirica, doc. Zajec, prof. Žmegač

**Ispričani:** doc. Biljan Pušić, prof. Banović, prof. Botica Brešan, asis. Butijer, prof. Frangeš, prof. Kokotović, prof. Kolbas, prof. Midžić, doc. Nola, prof. Prohić, prof. Rodica Virag, prof. Sesardić Krpan, prof. S. Tribuson, prof. Zec,

**Stud. godina:** prof. Blažević, prof. Mihletić, prof. Nikolić, prof. Ogresta, prof. Vitaljić

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekana

2. Ovjera zapisnika sa sjednice Akademijskog vijeća održane dana 27. studenoga 2014.

3. Samoanaliza

4. Financijski plan ADU za razdoblje od 2015. do 2017.

5. Izvješće o međunarodnoj suradnji

6. Donošenje odluke o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na radno mjesto:

a) umjetničko-nastavno radno mjesto izvanredni profesor za umjetničko područje, polje kazališna umjetnost (scenske i medijske umjetnosti) IVANA LEGATI

b) umjetničko-nastavno radno mjesto izvanredni profesor za umjetničko područje, polje kazališna umjetnost (scenske i medijske umjetnosti) RENE MEDVEŠEK

c) umjetničko-nastavno radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika) ROBERT ORHEL

d) umjetničko-nastavno radno mjesto docent za umjetničko područje, polje kazališna umjetnost (scenske i medijske umjetnosti) VEDRANA VRHOVNIK

7. Prethodno prihvaćanje izvješća s mišljenjem i prijedlogom stručnog povjerenstva o ispunjavanju uvjeta za izbor nastavnika u:

a) naslovno umjetničko-nastavno zvanje docent, za umjetničko područje, polje kazališna umjetnost (scenske i medijske umjetnosti), predmeti Gluma i režija na filmu i videu I-II, natječaj raspisan na Umjetničkoj Akademiji Sveučilišta u Splitu, pristupnik Leon Lučev

b) naslovno umjetničko-nastavno zvanje docent, za umjetničko područje, polje kazališna umjetnost (scenske i medijske umjetnosti), pristupnik Bojan Navojec

8. Razmatranje i prihvaćanje izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja za izbor u:

a) naslovno umjetničko - nastavno zvanje docent, za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, pristupnik Antonio Nuić

b) umjetničko-nastavno zvanje docenta, za umjetničko područje, polje kazališna umjetnost (scenske i medijske umjetnosti), grana kazališna režija, pristupnik Nikola Eterović

9. Razmatranje izvješća i izbor u suradničko zvanje asistenta za umjetničko područje, polje: plesna umjetnost i umjetnost pokreta, grana suvremeni balet

10. Donošenje odluke o raspisivanju natječaja i imenovanju stručnog povjerenstva za izbor u:

a) znanstveno-nastavno zvanje i radno mjesto docent, u znanstvenom području: humanističke znanosti, znanstveno polje: znanost o umjetnosti na neodređeno vrijeme, s nepunim radnim vremenom (50% radnog vremena u odnosu na puno radno vrijeme)

b) naslovno umjetničko-nastavno zvanje docenta za umjetničko područje, polje plesna umjetnost i umjetnost pokreta, scensko kretanje ( 2 izvršitelja )

11. Donošenje odluke o raspisivanju natječaja i imenovanju stručnog povjerenstva (po dobivenoj suglasnosti Sveučilišta) za utvrđivanje uvjeta za izbor u:

- umjetničko-nastavno zvanje i radno mjesto izvanredni profesor za umjetničko područje, polje: primijenjena umjetnost

12. Molbe studenata

13. Razno

DOPUNA:

14. Prihvaćanje izmejna i dopuna Pravilnika FTVR

Dnevni red je jednoglasno prihvaćen, postignut je kvorum i Vijeće je nastavilo s radom po točkama kako

slijedi:

**AD 1.**

* Dekan je pozdravio nove članove Akademijskog vijeća: Marka Petrovića i Miru Manojlovića.
* Nagrada ULPUH dodjeljena je Jeleni Blagović za najboljeg mladog umjetnika.
* Prof. Lukić predložio je da se izmjeni Statut Akademije dramske umjetnosti u koji će se dodati članak vezan o Odboru za nastavu. Smatra da OZANA ne bi trebala biti samo savjetodavno tijelo već da ima više ingerencije odlučivanja. Prodekanica Perković predlaže da su rad Odbora za nastavu uključi i predstavnik studenata.

**AD 2.**

Prihvaćanje zapisnika sa sjednice održane 27.11.2014.

Prof. Popović ulaže prigovor jer u predmetnom zapisniku nije navedena njegova napomena vezana uz napredovanja. Pitao je po kojim kriterijima se odlučuje tko će napredovati i predložio je tematsku sjednicu Odbora za nastavu koja će se baviti samo tim pitanjem.

Ispravak će se unijeti u zapisnik te će biti poslan na prihvaćanje na slijedećoj sjednici Akademijskog vijeća.

Rasprava se nastavila te je prof. Popović rekao kako smatra da se redoslijed napredovanja treba određivati na odsjecima te da dekan takvu odluku ne može donijeti svojevoljno. Nema ništa protiv napredovanja prof. Ševe, ali naglašava kako treba ustanoviti kriterije po kojima će netko napredovati.

Prof. Pristaš pita da li je uopće pravno moguće pisati dodatne kriterije kada su natječaji javni i na njih se može javiti bilo tko.

Dekan objašnjava da ukoliko imamo „praznih” koeficijenata uputimo zahtjev za realizaciju radnih mjesta i napredovanja na Sveučilište. Trenutno ima 9 profesora koji ispunjavaju uvjete za izbor u više zvanje, a napredovati će ih 5.

Prof. Popovića zanima zašto tih 5 i kojih 5 profesora na što je dekan odgovorio kako je povjerenstvo zaključilo da ti profesori ispunjavaju uvjete i aktivno djeluju u drugim tjelima.

Prof. Puhovski predložio je da se dekan pismeno očituje o izborima u viša zvanja na slijedećoj sjednici Akademijskog vijeća te smatra kako dekan ne može tajiti imena ljudi koji će napredovati.

Prof. Ševo nema ništa protiv da dekan preuzme odgovornost za odlučivanje tko će biti izabran u više zvanje, ali smatra da bi Akademijsko vijeće svakako trebalo čuti kriterije po kojima će se takva odluka donijeti.

Prof. Pristaš naglašava kako se bez odluke Odsjeka nikako ne može donijeti odluka o napredovanju. Svakako treba sastaviti kriterije i odluka o napredovanje se donosi po programskim, nastavnim i kadrovskim potrebama svakog Odsjeka.

Prof. Popović predlaže Akademijskom vijeću da se usvoji zaključak da se svim članovima AV-a dostavi dokument sa svim koeficijentima. Prijedlog prihvaćen.

Nakon rasprave prihvaćen je prijedlog prof. Popovića te je odlučeno da će se u siječnju 2015. sazvati tematska sjednica Odbora za nastavu na kojoj će se raspravljati o ovoj temi.

**AD 3.**

Samoanaliza

Samoanaliza Akademije dramske umjetnosti jednoglasno je prihvaćena. Prodekanica za nastavu Franka Perković naglasila je kako u svibnju 2015. na ADU dolazi delegacija Agencije za znanost i visoko obrazovanje.

**AD 4.**

Financijski plan ADU za razdoblje od 2015. do 2017.

* Posljednja tri mjeseca Akademija pozitivno posluje.
* Sveučilištu će se uputiti zahtjev za povrat sredstava uloženih u adaptaciju iznajmljenog prostora za odvijanje nastave u LEX-u
* 300.000,00 kn odobreno od Ministarstva kulture za digitalizaciju kazališne dvorane ADU
* Kod prijave na međunarodne projekte treba obavijestiti nastavnu produkciju i dostaviti kompletnu dokumentaciju.

Financijski plan ADU za razdoblje od 2015. do 2017. jednoglasno je prihvaćen.

**AD 5.**

Izvješće o međunarodnoj suradnji

Natječaji:

- natječaj za akademsku mobilnost, rok 10.01.2015. za dostavu podataka u dekanat

- produžetak natječaja za mobilnost nastavnog i nenastavnog osoblja Erasmus + programa

Gostovanja na ADU :

- 5.prosinca 2014. na ADUU je gostovao izraelski glumac Sasson Gabay s kojim je upriličen razgovor, a u sklopu 6. Tjedna izraelskog filma

- Profesor Christian Parker (University of Coluumbia) održao je predavanje za studente dramaturgije

Aktivnosti SEECS-a :

- krajem travnja u organizaciji Istanbul Kultur University u Istanbulu će se održati SEECS Short Film Festival

- U sklopu SEECS-a surađuju ADU i FDU Beograd - gostovanja studenata režije i snimanje kratkog dokumentarnog filma. Student Tomislav Šoban boravio je u Beogradu gdje je snimio kratki dokumentarni film o psima lutalicama u tom gradu. Očekuje se boravak studenta iz Beograda u Zagreb

FRKA bi se trebala održati od 17. - 19.04.2015., a planu je uspostavljanje kontakta s Filmskom akademijom iz Beča kao medjunarodnim gostima.

**AD 6.**

Donosi se odluka o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na radno mjesto:

a) umjetničko-nastavno radno mjesto izvanredni profesor za umjetničko područje, polje kazališna umjetnost (scenske i medijske umjetnosti) IVANA LEGATI u sastavu:

1. izv. prof. art. Franka Perković

2. red. prof. art. Tomislav Rališ

3. red. prof. art. Ivica Boban, u miru

b) umjetničko-nastavno radno mjesto izvanredni profesor za umjetničko područje, polje kazališna umjetnost (scenske i medijske umjetnosti) RENE MEDVEŠEK u sastavu:

1. red. prof. art. Tomislav Rališ

2. izv. prof. art. Ivana Legati

3. red. prof. art. Ivica Boban, u miru

c) umjetničko-nastavno radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika) ROBERT ORHEL u sastavu:

1. red. prof. art. Bruno Gamulin

2. red. prof. art. Nenad Puhovski

3. red. prof. art. Branko Ivanda, u miru

d) umjetničko-nastavno radno mjesto docent za umjetničko područje, polje kazališna umjetnost (scenske i medijske umjetnosti) VEDRANA VRHOVNIK u sastavu:

1. doc. art. Tomislav Pavković

2. red. prof. art. Ozren Prohić

3. red. prof. art. Georgij Paro, u miru

**AD 7.**

Čitaju se izvješća s mišljenjem i prijedlogom stručnog povjerenstva o ispunjavanju uvjeta za izbor nastavnika u:

a) naslovno umjetničko-nastavno zvanje docent, za umjetničko područje, polje kazališna umjetnost (scenske i medijske umjetnosti), predmeti Gluma i režija na filmu i videu I-II, natječaj raspisan na Umjetničkoj Akademiji Sveučilišta u Splitu, pristupnik Leon Lučev

Nakon izvješća dekan je otvorio raspravu.

Izvješće se jednoglasno prihvaća.

b) naslovno umjetničko-nastavno zvanje docent, za umjetničko područje, polje kazališna umjetnost (scenske i medijske umjetnosti), pristupnik Bojan Navojec

Nakon izvješća dekan je otvorio raspravu.

Izvješće se jednoglasno prihvaća.

**AD 8.**

Razmatraju se izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja za izbor u:

a) naslovno umjetničko - nastavno zvanje docent, za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, pristupnik Antonio Nuić

Podijeljeni su glasački listići te se utvrđuje da glasuje ukupno 47 članova vijeća, te da je 45 za, 1 protiv i 1 nevažeći za izvješće i izbor.

Potom dekan proglašava da je većinom glasova Antonio Nuić izabran u naslovno umjetničko - nastavno zvanje docent, za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, te će predmet biti poslan Vijeću umjetničkog područja na potvrdu.

b) umjetničko-nastavno zvanje docenta, za umjetničko područje, polje kazališna umjetnost (scenske i medijske umjetnosti), grana kazališna režija, pristupnik Nikola Eterović

Izvješće se jednoglasno prihvaća.

**AD 9.**

Razmatra se izvješće i izbor u suradničko zvanje asistenta za umjetničko područje, polje: plesna umjetnost i umjetnost pokreta, grana suvremeni balet

Podijeljeni su glasački listići te se utvrđuje da glasuje ukupno 47 članova vijeća, te da je 45 za Irmu Omerzov i 2 nevažeća za izvješće i izbor.

Potom dekan proglašava da je većinom glasova Irma Omerzo izabrana u suradničko zvanje asistenta za umjetničko područje, polje: plesna umjetnost i umjetnost pokreta, grana suvremeni balet, te će predmet biti poslan Vijeću umjetničkog područja na potvrdu.

**AD 10.**

Donosi se odluke o raspisivanju natječaja i imenovanju stručnog povjerenstva za izbor u:

a) znanstveno-nastavno zvanje i radno mjesto docent, u znanstvenom području: humanističke znanosti, znanstveno polje: znanost o umjetnosti na neodređeno vrijeme, s nepunim radnim vremenom (50% radnog vremena u odnosu na puno radno vrijeme) u sastavu:

1. doc. art. Nataša Govedić, dr. sc.

1. red. prof. art. Sibila Petlevski, dr. sc.
2. red. prof. art. Vjeran Zuppa dr. sc., u mirovini

b) naslovno umjetničko - nastavno zvanje docenta za umjetničko područje, polje plesna umjetnost i umjetnost pokreta, scensko kretanje ( 2 izvršitelja ) u sastavu:

1. izv. prof. art. Ksenija Zec

2. izv. prof. art. Blaženka Kovač Carić

3. red. prof. art. Ivica Boban, u mirovini

**AD 11.**

Donošenje odluke o raspisivanju natječaja i imenovanju stručnog povjerenstva (po dobivenoj suglasnosti Sveučilišta) za utvrđivanje uvjeta za izbor u:

- umjetničko-nastavno zvanje i radno mjesto izvanredni profesor za umjetničko područje, polje: primijenjena umjetnost

Točka se skida s dnevnog reda.

**AD 12.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| **R. br.** | **Ime i prezime** | **odsjek** | **Traži se ...** |

|  |  |  |  |
| --- | --- | --- | --- |
| 1. | PETRA BEGOVIĆ | PRODUKCIJA | molba za naknadno priznavanje obavljenog izbornog kolegija SURADNJA NA AKADEMSKIM PROJEKTIMA u ak. god. 2013/2014., a koje je obavila na diplomskom kratkometražnom filmu II god. FTV Režije - Igrani film, Silve Ćapin.  Priložila Izvješće o radu.  Odsjek odobrava molbu |
| 2. | NINA KRIŽAN | PRODUKCIJA | molba za naknadno priznavanje obavljenog izbornog kolegija SURADNJA NA AKADEMSKIM PROJEKTIMA u ak. god. 2013/2014., a koje je obavila na diplomskom kratkometražnom filmu II god. FTV Režije - Igrani film, Silve Ćapin.  Priložila Izvješće o radu.  Odsjek odobrava molbu |
| 3. | DAVID OGUIĆ | SNIMANJE | molba za naknadni upis izbornog kolegija ESTETIKA 2 u zimski semestar ak. god. 2014/2015., koji se izvodi na Tekstilno tehnološkom fakultetu u Zagrebu.  Odsjek odobrava molbu |
| 4. | VIŠESLAV LABOŠ | MONTAŽA | molba za temu diplomskog rada ZVUK I GLAZBA U ZAGREBAČKOJ ŠKOLI ANIMIRANOG FILMA, pod mentorstvom prof. Bernarde Fruk, praktičnni dio diplomske radnje UBITI VEPRA, redatelja Ivice Mušana, pod mentorstvom prof. B. Fruk.  Ujedno moli izlazak na diplomski ispit budući da je obavio sve studentske obveze.  Odsjek odobrava molbu |
| 5. | KORALJKA BEAGOVIĆ | SUVREMENI PLES – IZVEDBENI SMJER | moli da joj se odobri naknadni upis izbornog kolegija u zimski semsetar, ak.god. 2014/2015., SURADNJA NA  AKADEMSKIM PROJEKTIMA, koji se obavlja na Odsjeku Produkcije -( student Danijel Popović),  te naknadni upis izbornog kolegija UVOD U SCENSKO SVJETLO kod prof. D. Šesnića.  Odsjek i predmetni profesori odobravaju molbu |
| 6. | FILIP ZADRO | FTVR | molba za priznavanje obavljenog predmeta TJELESNA I ZDRAVSTVENA KULTURA 1 i 2 na Filozofskom fakultetu u Zagrebu, za TJELESNA I ZDRAVSTVENA KULTURA IA i IB u ak.god. 2014/2015.  Odsjek odobrava molbu |
| 7. | FILIP MALOČA | FTVR | Molba za naknadno testiranje ljetnog semestra 2013/2014., i upis u ak.god. 2014/2015., kašnjenje pravda zdravstvenim razlozima, (liječnička ispričnica)  Odsjek odobrava molbu |
| 8. | TAMARA DAMJANOVIĆ | KRR | molba za priznavanje obavljenog predmeta TJELESNA I ZDRAVSTVENA KULTURA na Filozofskom fakultetu u Osijeku ak.god. 2007/2008., ak.god. 2014/2015. na ADU.  Odsjek odobrava molbu |
| 9. | TIBOR KNEŽEVIĆ | GLUMA | Molba za dopuštenje izlazka na ispit iz predmeta Gluma u vlastitoj izvedbi, a zbog zdravstvenog razloga.  Odsjek ne odobrava, predlaže se mirovanje |

**AD 13.**

Razno.

- Akademija radi do 24.12.2014. Božićni blagdani su od 24.12.2014. do 04.01.2015. do kada je Akademija zatvorena. Po potrebi ADU će raditi 05.01.2015. Nastava počinje 07.01.2015.

**AD 14.**

Jednoglasno su prihvaćene izmejne i dopune Pravilnika FTVR:

*Odsjek filmske i TV režije – pravilnik o prijamnom ispitu za diplomski studij*

*2. Uvjeti upisa*

*Prijamnom ispitu mogu pristupiti pristupnici sa završenim preddiplomskim sveučilišnim studijem bilo kojeg studijskog programa ADU-a, pristupnici sa završenim sveučilišnim preddiplomskim studijem drugih akademija ili fakulteta, kao i oni sa završenim stručnim preddiplomskim studijem (minimalno trogodišnji, sa minimalno 180 ECTS bodova ).*

*Po završetku prijamnog ispita Odsjeka filmske i TV režije ispitno povjerenstvo će pristupnicima koji steknu pravo upisa na neko od usmjerenja diplomskog studija Filmske i TV režije, a koji nisu završili sveučilišni preddiplomski studij Filmske i TV režije na ADU, izraditi program polaganja razlikovnih ispita koje pristupnik treba položiti u prvoj godini studija. Razlikovni ispiti ne ulaze u redovito opterećenje od 60 ECTS bodova u prvoj studijskog godini, a njihovo polaganje obvezatni je uvjet za upis u drugu studijsku godinu.*

*Ukoliko razlikovni ispiti imaju ukupnu vrijednost do 15 ECTS bodova, student upisuje predmete I. godine diplomskog studija za koji je položio prijamni ispit i stekao pravo upisa, a uz predmete nastavnog programa upisuje i zadane razlikovne predmete. Ako je studentu određena razlika od 16-60 ECTS-a mora upisati razlikovnu studijsku godinu u kojoj ih je dužan položiti, a u sljedećoj akademskoj godini tek upisuje predmete prve godine diplomskog studija na koji je primljen. Student sve razlikovne predmete plaća prema ECTS bodovima.*

Zapisnik sastavila Dekan

Nina Kovačić red. prof. art. Borna Baletić